Biblioteket

Et bibliotek er en kommunal tjeneste. Dette betyr at kommunen betaler lønn til de ansatte, husleie og betaler for kjøp av nye bøker.

Biblioteket skal stimulere til leselyst. Folk i kommunene skal kunne låne bøker gratis. Men det er ikke bare bøker du kan låne på et bibliotek. Du kan også låne musikk, lydbøker og filmer på biblioteket. Bibliotekene har også store barnebok-avdelinger. De fleste barn synes det er morsomt med bøker. I bøkene finnes spennende og fantasifulle fortellinger, noe barn liker.

Bibliotekene har også datamaskiner med Internett hvor du kan lese aviser eller søke annen informasjon.

I 2009 hadde norske bibliotek 22 millioner besøkende. Det er ganske mange mennesker.

Vi kan si at bibliotekene sprer kultur og kunnskap, tar vare på litteraturarven og fremmer demokrati og likhet.

Biblioteket er et fysisk sted som du kan besøke. Det er noe annet enn å sitte hjemme og bare lese på Internett. Ja, biblioteket er et sted du kan stikke innom når du likevel er på byen. Der er det andre mennesker som låner bøker eller leverer inn bøker som de har lest.

Vi kan si at bibliotekene gir (bidrar til) folkeopplysning. Et demokrati er avhengig av en opplyst befolkning.

En bok har tradisjonelt vært en papirbok, men i dag er det også vanlig å lese bøker på nettbrett. Det kan tenkes at dette blir en mer vanlig måte å lese bøker på i fremtiden.

**Oppgaver:**

Hva er et bibliotek?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hva kan du låne på biblioteket?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fortell hva du gjør på biblioteket?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_